
Safon Uwch Daearyddiaeth Meistroli’r Testun Llywodraethiant Byd-eang Addasiad Cymraeg o A-Level Geography Topic Master Global Governance a gyhoeddwyd yn 2020 gan Hodder Education


[image: ]


Cyhoeddwyd dan nawdd Cynllun Adnoddau Addysgu a Dysgu CBAC

Mae rhestr o Gydnabyddiaethau ar dudalen 215

Mae’r awdur yn cydnabod cymorth Asgell Gomander Sarah Brewin i lunio’r astudiaeth achos ar Lywodraethiant Byd-eang y Seiberofod.

Byddai Bob Digby yn hoffi diolch i Adam Jameson a chydnabod y cymorth a gafodd ganddo i ymchwilio.

Gwnaed pob ymdrech i gysylltu â’r holl ddeiliaid hawlfraint, ond os oes unrhyw rai wedi’u hesgeuluso’n anfwriadol, bydd y cyhoeddwyr yn falch o wneud y trefniadau angenrheidiol ar y cyfle cyntaf.

Er y gwnaed pob ymdrech i sicrhau bod cyfeiriadau gwefannau yn gywir adeg mynd i’r wasg, nid yw Hodder Education yn gyfrifol am gynnwys unrhyw wefan y cyfeirir ati yn y llyfr hwn. Weithiau mae’n bosibl dod o hyd i dudalen we a adleolwyd trwy deipio cyfeiriad tudalen gartref gwefan yn ffenestr LlAU (URL) eich porwr.

Polisi Hachette UK yw defnyddio papurau sy’n gynhyrchion naturiol, adnewyddadwy ac ailgylchadwy o goed a dyfwyd mewn coedwigoedd cynaliadwy ac o ffynonellau eraill a reolir. Disgwylir i’r prosesau torri coed a gweithgynhyrchu gydymffurfio â rheoliadau amgylcheddol y wlad y mae’r cynnyrch yn tarddu ohoni.

Cedwir pob hawl. Heblaw am ddefnydd a ganiateir o dan gyfraith hawlfraint y DU, ni chaniateir atgynhyrchu na thrawsyrru unrhyw ran o’r cyhoeddiad hwn mewn unrhyw ffurf na thrwy unrhyw gyfrwng, yn electronig nac yn fecanyddol, gan gynnwys llungopïo a recordio, na’i chadw mewn unrhyw system storio ac adfer gwybodaeth, heb ganiatâd ysgrifenedig gan y cyhoeddwr neu dan drwydded gan yr Asiantaeth Drwyddedu Hawlfraint Cyfyngedig. Gellir cael rhagor o fanylion am drwyddedau o’r fath (ar gyfer atgynhyrchu reprograffig) gan yr Asiantaeth Drwyddedu Hawlfraint Cyfyngedig: Copyright Licensing Agency Limited, Barnard’s Inn, 86 Fetter Lane, London EC4A 1EN.

Cynnwys


Cyﬂwyniad

PENNOD 1: Her llywodraethiant byd-eang

1 Twf llywodraethiant byd-eang

2 Sut mae llywodraethiant byd-eang yn gweithio

3 Gwerthuso’r mater: gwerthuso’r broses o wneud penderfyniadau mewn llywodraethiant byd-eang

PENNOD 2: Y Cenhedloedd Unedig a llywodraethiant byd-eang

1 Esblygiad y Cenhedloedd Unedig

2 Llywodraethiant ariannol byd-eang

3 Sialensiau geowleidyddol byd-eang

4 Gwerthuso’r mater: gwerthuso cyfraniad y Cenhedloedd Unedig i lywodraethiant byd-eang

PENNOD 3: Llywodraethiant byd-eang yr atmosffer ac Antarctica

1 Beth yw’r eiddo cyffredin byd-eang?

2 Llywodraethiant byd-eang yr atmosffer

3 Eiddo cyffredin byd-eang Antarctica

4 Gwerthuso’r mater: methiant llywodraethiant byd-eang yr atmosffer yw’r bygythiad mwyaf i reolaeth gynaliadwy Antarctica - i ba raddau y mae hyn yn wir?

PENNOD 4: Llywodraethiant byd-eang ar wrthdaro, iechyd a datblygiad

1 Achosion a chanlyniadau gwrthdaro

2 Llywodraethiant byd-eang ar arfau

3 Gwerthuso’r mater: i ba raddau mae cymorth rhyngwladol yn gallu hyrwyddo datblygiad a heddwch?

PENNOD 5: Cenedlaetholdeb, ymwahaniaeth ac ymreolaeth

1 Hunaniaeth mewn cenedl-wladwriaethau

2 Cenedlaetholdeb yn yr Alban

3 Deall ‘ymwahaniaeth’

4 Gwerthuso’r mater: sut mae modd asesu’r dadleuon o blaid ac yn erbyn ffurfio talaith Kurdistan ar wahân?

PENNOD 6: Llywodraethiant byd-eang a hawliau dynol

1 Esboniwch ystyr ‘hawliau dynol’

2 Amrywiadau gofodol mewn hawliau dynol

3 Hawliau dynol, rhywedd a datblygiad

4 Gwerthuso’r mater: i ba raddau mae’r gymuned fyd-eang yn symud tuag at dderbyn hawliau LGBTQ+ yn llawn?

PENNOD 7: Llywodraethiant byd-eang – pedair astudiaeth achos

1 Astudiaeth achos 1: Rôl fyd-eang China

2 Astudiaeth achos 2: Llywodraethiant yr Arctig

3 Astudiaeth achos 3: Llywodraethiant byd-eang yr uwch-ofod

4 Astudiaeth achos 4: Her llywodraethu seiberofod

PENNOD 8: Canllaw astudio

1 Canllaw i’r cynnwys

2 Canllaw asesu

Mynegai

Cydnabyddiaethau





Cyflwyniad



Cyfres Meistroli’r Testun Safon Uwch Daearyddiaeth

Nod y llyfrau yn y gyfres hon yw cynorthwyo dysgwyr sy’n ceisio cyrraedd y graddau uchaf. Er mwyn cyrraedd y graddau uchaf mae angen i fyfyrwyr wneud mwy na dysgu ar gof. Traean yn unig o’r marciau sy’n cael ei roi am gofio gwybodaeth mewn arholiad Daearyddiaeth Safon Uwch (Amcan Asesu 1, neu AA1). Mae cyfran uwch o farciau yn cael eu cadw ar gyfer tasgau gwybyddol mwy heriol, gan gynnwys dadansoddi, dehongli a gwerthuso gwybodaeth a syniadau daearyddol (Amcan Asesu 2, neu AA2). Felly, mae’r deunydd yn y llyfr hwn wedi cael ei ysgrifennu a’i gyflwyno’n bwrpasol mewn ffordd sy’n annog darllen gweithredol, myfyrio a meddwl yn feirniadol. Y nod cyffredinol yw eich helpu chi i ddatblygu’r ‘galluoedd daearyddol’ dadansoddol ac arfarnol sydd eu hangen arnoch i lwyddo mewn arholiad. Mae cyfleoedd i ymarfer a datblygu sgiliau trin data wedi’u cynnwys yn y testun drwyddo draw hefyd (gan gefnogi Amcan Asesu 3, neu AA3).

Mae pob llyfr Meistroli’r Testun Daearyddiaeth yn annog myfyrwyr i ‘feddwl yn ddaearyddol’ drwy’r amser. Yn ymarferol, mae hyn yn gallu golygu dysgu sut i integreiddio cysyniadau daearyddol – gan gynnwys lle, graddfa, achosiaeth, adborth, system, trothwy a chynaliadwyedd – yn y ffordd rydyn ni’n meddwl, yn dadlau ac yn ysgrifennu. Mae’r llyfrau hefyd yn manteisio ar bob cyfle i sefydlu cysylltiadau synoptig (sef gwneud cysylltiadau ‘pontio’ rhwng themâu a thestunau). Drwy gydol y llyfrau mae cyfeirio at dudalennau eraill i greu cysylltiadau rhwng gwahanol benodau ac is-destunau.



Defnyddio’r llyfr hwn

Gellir darllen y llyfr hwn o glawr i glawr gan fod dilyniant rhesymegol rhwng y penodau. Ar y llaw arall, mae’n bosibl darllen pennod yn annibynnol yn ôl yr angen yn rhan o gynllun gwaith eich ysgol ar gyfer y testun hwn. Mae’r un nodweddion yn cael eu defnyddio ym mhob pennod:


	•  Mae Amcanion yn nodi beth yw’r prif bwyntiau (ac adrannau) ym mhob pennod.

	•  Mae Cysyniadau allweddol yn syniadau pwysig sy’n ymwneud naill ai â disgyblaeth Daearyddiaeth yn ei chyfanrwydd neu ag astudio llywodraethiant byd-eang yn fwy penodol.

	•  Mae Astudiaethau achos cyfoes yn cymhwyso syniadau, damcaniaethau a chysyniadau daearyddol i gyd-destunau yn y byd go iawn.

	•  Mae nodweddion Dadansoddi a dehongli yn eich helpu i ddatblygu’r sgiliau a’r galluoedd daearyddol sydd eu hangen i gymhwyso gwybodaeth a dealltwriaeth (AA2), trin data (AA3) ac, yn y pen draw, i lwyddo yn yr arholiad.

	•  Mae Gwerthuso’r mater yn cloi pob pennod drwy drafod mater allweddol yn ymwneud â llywodraethiant byd-eang (gyda barnau a safbwyntiau croes fel arfer).

	•  Hefyd ar ddiwedd pob pennod, mae Crynodeb o’r bennod, Cwestiynau adolygu, Gweithgareddau trafod, Ffocws y gwaith maes (i gefnogi’r ymchwiliad annibynnol) a Darllen pellach.

